o
Derek Prince i teenistus
Leia esiteks Piibli selgroog
Osa 4/4
Mt. 24:21:"Ja kui nende päevade arvu ei kahandataks, siis ei pääseks ükski,
aga valitute pärast kahandatakse neid päevi."
Teiste sõnadega, kui suur ahistus, see saab olema suur,
vaadates kirjakohta täpsemini,
Jumal ei lühendaks, ei pääseks mitte keegi elusalt.
Sõna, mida heebrea k. kasutatakse tähenduses "lühendama",
tähistab ka koera saba lühendamist. Mõndade koerte saba on lõigatud.
Koera tervikuna pole lõigatud, vaid tema saba teatud määral.
Tundub, et Jeesus peab silmas "aja saba".
Seda lühendatakse, et inimesed jääksid ellu.
Mis on suur ahistus? Ilmutuse 7:13-14.
Oleme lugenud suurest rahvahulgast,
milles on inimesi igast maast, riigist, keelest ja hõimust,
rahvas seisab trooni ees.
"Ja üks vanematest kõneles ja ütles mulle: "Need seal valgetes rüüdes -
kes nad on ja kust nad tulid?"
Johannes vastas targasti: "Mu isand, sina tead."
Kui Jumal küsib sinult raske küsimuse,
on hea vastata: ""Mu isand, sina tead."
Ning tema ütles mulle:"Need on need, kes tulevad suurest viletsusest.."
Johannes nägi neid voolamas välja suurest ahistusest.
"ning on pesnud oma rüüd ja teinud need valgeks Talle veres."
Suur ahistus. Teist sellist pole olemas.
Pole olnud ega saa olema, täpselt, nagu Jeesus ütles.
"Sellepärast nad on Jumala trooni ees ning on teenimas teda
ööd ja päevad tema templis. See, kes istub troonil,
laotab oma telgi nende üle."
Ta mitte ei külasta neid, vaid elabki seal.
Meil on põhjust pöörata pilk sellesse kirjeldusse,
kuna satume raskustesse.
Ei tasu kaotada visiooni sellest, mis lõpuks püsima jääb.
Muidu väsime ja kaotame julguse.
Ärme kunagi kaota visiooni sellest, mida Jumal aegade lõpuks plaanib.
On põhjust kõike taluda, et saavutaksime eesmärgi.
Ka Rm 2:9-10 on minu arvates võimas.
Tunnistan, et ma polnud juutidest huvitatud enne,
kui Jumal mind päästis. Mul oli paar juudist sõpra,
kuid nemad olid mugandunud maailma, elades, nagu paganarahvad.
Kuid Jumal on olude sunnil ja oma juhtimises sundinud
mind juute tõsiselt võtma.
Olen erandiks, kuna mul on kuus adopteeritud juudi tütart.
Paljudel pole sellist perekonda. Ma ei planeerinud seda,
kuid Jumal planeeris. Rõhutan, et arusaamine sellest,
mida Jumal on juutidega teinud, annab selgema pildi Piiblist
kui selle arusaamise puudumine.
Paulus ütleb Rm 2:9-10: "Ahistus ja kitsikus tuleb igale
inimhingele, kes teeb kurja, juudile esmalt ja
siis kreeklasele, aga kirkus, au ja rahu igaühele, kes teeb head,
juudile esmalt ja siis kreeklasele."
Jumal tegusteb selles järjekorras. Kui ahistus koidab,
satudvad selless esmalt juudid, siis teise maailma rahvad.
On šokeeriv mõelda holokaustile, mis tabas 6 miljonit juuti,
kuid mis siis teistele rahvastele juhtub?
Ahistus ei lõpe juutidega, vaid algab nendest ja jätkub paganatega.
Tagasi Mt 24. peatükki. Salm 23 ja uuesti sõna "siis":
"Kui siis keegi teile ütleb: "Ennäe, Kristus on siin!" või "Ennäe, seal!",
ärge uskuge, sest tõuseb valemessiaid ja valeprohveteid ja need pakuvad
suuri tunnustähti ja imesid, et kui võimalik, eksitada ka valituid."
Mõtlen, et valituid ei saa eksitada, kuna Jumal on nad valinud.
Ta kaitseb neid oma käega.
Ütlen, et võime teha imesid ja tunnustähti ei taga teile alati tõe.
Saatan suudab mitmeid imesid teha. Karismaatikutel tundub olevat
arusaam, et kui miski on üleloomulik, siis see on kindlasti Jumalast.
See pole tõsi, jätke see meelde.
Ap 16 räägib orjatüdrukust, kelles oli lausuja vaim.
Ta jälitas Paulust ja Siilast tänavatel ja hüüdis: "Need inimesed on
Kõigekõrgema Jumala sulased, kes kuulutavad teile päästmise teed."
Ta oli ainuke Filipis, kes teadis,
kes apostlid on, kuid ta oli Saatana teener.
Tema tarkusesõnad olid Saatanast.
Mida Paulus tegi? Kas võttis tüdruku koguduse liikmeks?
Ei, vaid ajas lausujavaimu naisest välja.
Kõik ennustamine on deemonlik.
Ennustajad panevad tihti täppi. Ruth andis loa teile rääkida:
enne kui ta sai kristlaseks, anti talle nõu minna ennustaja juurde.
Ta läks ennustajanaise juurde, keda ta polnud iial kohanud.
Ta ei teadnud naise kohta midagi, kuid ennustaja ütles:
"Su mees on su hüljanud, sul on kolm last ja
enam sa lapsi ei või saada."
See oli kõik tõde, kuid info tuli Saatanalt.
Mis oli Saatana eesmärgiks?
Saada Rutt Saatana üleloomulike asjade konksu otsa.
Jumala armust ei käinud ta enam kunagi selle naise juures.
Veidi hiljem kohtas Rutt Jumalat.
Hoiatan teid:on palju karismaatikuid, kes ei oska
olla Antikristuse suhtes ettevaatlikud.
On üks garantii nägemaks tõde ja see on Piibel.
Kui sellest eksida, tekivad probleemid ja inimene saab petetud.
llmutuse 13 räägib valeprohvetitest, kes on Antikristuse toetajad.
Ilm 13:13:"Ja ta tegi suuri tunnustähti, nõnda et ta lasi ka tule taevast maa
peale maha tulla inimeste silme ees, ning ta eksitas ilmamaa elanikke
tunnustähtedega, mis talle oli antud teha metsalise ees, käskides ilmamaa elanikke
teha kuju metsalisele, kellel oli mõõgahaav ning kes oli tõusnud ellu."
Kuulge, see inimene tekitab taevast tule!
Ma ei tunne ühtegi karismaatilist jutlustajat, kes seda suudaks.
See inimene on Saatana teener, kes kasutab üleloomulikke võimeid,
eksitamaks inimesi teelt.
Ärge siis usaldage vaid imetegusid.
On mitmeid tunnustähti, mis kinnitavad Jumala Sõna tõde,
kuid tõde ei sõltu tunnustähtedest, vaid see on Jumala Sõnas.
Jeesus ütles:"Sinu Sõna on tõde". Muud pole vaja teada.
Kõik, mis on Jumala Sõna vastu,
ei ole tõde ega pole ka Jumalast.
Mt 24:25: ütleb Jeesus: "Vaata, mina olen teile seda ette ütelnud."
Sa ei saa väita, et sind pole hoiatatud.
Ütlen seda kõigile.
Te ei saa enam öelda, et teid pole hoiatatud.
"Kui teile siis öeldakse: "Ennäe, ta on kõrbes!",
ärge siis minge välja; "Ennäe, ta on kambrites!", ärge siis uskuge!"
Miks? Issanda tagasitulek saab olema kõikjal nähtav.
On ka sellist õpetust, et tuleb salajane ülesvõtmine.
Ma ei taha vaielda, kuid minu meelest ei saa ülesvõtmist pidada salajaseks.
Ma ei tea avalikumat inimajaloo sündmust, kui see, mida ütleb Mt 24:27:
"Sest otsekui välk sähvatab idast ja paistab läände,
nõnda on Inimese Poja tulemine." See pole salajane.
Vaatame, mis juhtub edasi. Ma loen ja siis selgitan.
"Kus iganes on korjus, sinna kogunevad raisakotkad."
Kui paljud teist on näinud raisakotkaid? Mõned on.
Ma nägin raisakotkast esimest korda Egiptuses.
Nägin sinises taevas täppi, kes oli lind.
Ta keeutas õhus ja maandus vaikselt, talle järgnesid teised raisakotkad.
Linnud maandusid kaarega.
Mõistsin kohe, et mingi loom oli suremas ja linnud ootasid,
et pääseda looma korjuse kallale.
Kõigepealt nad söövad ära silmad. Jeesus ütles, et seal,
kus raisakotkad õhus tiirutavad, seal on korjus.
See on minu teooria, mis võib muutuda.
Võibolla on see võrdlus sellest, kuidas inimesed suhtuvad Jeruusalemma.
Raisakotkat tiirlevad juba õhus ja valmistuvad maandumiseks,
sest igaüks tahab tükki maiuspalast.
USA, UK, EU, moslemid,
Nõukogude Venemaa, paavst - kõik raisakotkad.
Te ei pea mind uskuma.
Võin eksida ja see poleks esimene kord, kuid mõtlen, et nii võib juhtuda.
Jäkame. Salm 29, Pane tähele sõna "kohe".
"Aga kohe peale nende päevade ahistust pimeneb päike ja
kuu ei anna oma kuma ja tähed kukuvad taevast ja
ja taeva vägesid kõigutatakse."
Tähtede kukkumist võib mõista mitut moodi.
Kuid see võib ka tähendada seda, et Saatana inglid tõugatakse taevast alla.
Ma ei usu, et siin räägitakse tähtedest, mida näeme öösel.
Kaks näidet sellest: Ilm 8:10:
"Kolmas ingel puhus pasunat ning taevast kukkus maha suur täht,
mis põles otsekui tõrvik ning kukkus kolmandiku jõgede ja veeallikate peale.
Tähe nimi oli Koirohi."
See on Saatana ingel, kes aeti taevast välja.
Siis Ilm 9:1:"Viies ingel puhus pasunat
ning ma nägin tähe olevat kukkunud taevast ilmamaa peale.
Sellele anti sügavuse kaevu võti ning ta avas sügavuse kaevu.."
Taeva tähed tähistavad Saatana ingleid.
Täpselt nii see ei pea olema, kuid ma ei kujuta ette,
et terveid tähti kukuks taevast alla.
Selle asemel kujutan ette, et taeva väed, Saatana troon
ja tema valitsus taevas hakkab värisema ja ragisema nii,
et tema inglid tõugatakse maale. Tekst on allegooriline.
Salm 30: "Ja siis saab nähtavaks Inimese Poja tunnustäht taevas ja
siis halavad kõik maa suguvõsad ja nad näevad Inimese Poega tulevat
tulevat taeva pilvede peal väe ja suure kirkusega."
Halleluuja! Kui me vaid näeks seda!
Jätkan salajasest ülesvõtmisest.
Ma ei taha rünnata kellegi teoloogiat,
kuid mind huvitab tõe leidmine.
1 Ts 4:13 kirjeldab, mis saab toimuma.
"Meie ei taha aga, vennad, et teil jääks teadmata nende järg,
kes on läinud magama, (kes on kristlastena surnud),
et teie ei oleks kurvad nagu need teised, kellel ei ole lootust.
Sest kui me usume, et Jeesus on surnud ja üles tõusnud,
siis usume ka, et Jumal äratab Jeesuse kaudu üles need,
kes koos temaga on läinud magama.
Jah, seda me ütleme teile Issanda sõnana, et meie, kes me üle jääme
elama Issanda tulekuni, ei jõua ette magamaläinutest,"
Me pole paremas positsioonis, kui magamaläinud.
"Sest Issand ise tuleb..." Ülistus Jumalale!
"sest Issand ise tuleb sõjahüüu, peaingli hääle ja Jumala pasuna saatel.."
See ei tundu olevat üldsegi salajane.
Kuidas ei näe ja kuule mõni, mis toimub,
kui Issand hüüab, peaingel kamandab ja
Jumalan pasun mängib? Ja edasi:"pärast kistakse meid,
kes me oleme üle jäänud elama, ühtviisi koos nendega pilvedes
üles õhku Issandale vastu," Kreeka k. on 2 " õhku".
Üks on "aither", millest tuleb sõna "eeter" ja teine on "aer" ehk "õhk".
Siin kasutatakse sõna " aer", mis on maapinna lähedal olev õhk.
Selle järgi võib otsustada, et Jeesus on maapinna lähedal,
kuid meid tõmmatakse Talle vastu.
Me kohtume Issandaga õhus.
Mõned ütlevad, et sõna "ülesvõtmine" pole Uues Testamendis.
Tõsi, kuid on olemas mitmeid Piiblitõlkeid.
UT kirjutati algselt kreeka keeles, millest võiks seda tõlkida nii:
"Meid tõmmatakse õhku Issandale vastu."
See tõlge on igati sobilik.
Kuid sõna "ülesvõtmine"? See sõna võlub mind.
Kreeka k. "harpazoo". Uues Testamendis on15 kohta,
kus seda sõna kasutatakse ja seeläbi saab selge pildi sellest,
mis peab tulema.
Mt 10. ptk. esineb sõna "harpazoo" 3x, kui Jeesus räägib,
kuidas hunt varastab lamba aidast.
Sõna tähistab äkilist ja võimast tegevust.
Mt 13. ptk. kasutatakse sama sõna linnu kohta, kes püüab
kinni seemne ja viib selle ära.
UT-s kujutab sõna "harpazoo" sageli ülesvõtmist.
Kui Filippus oli ristinud eunuhhi Ap 8, võeti ta üles.
Paulus räägib sõbrast, kes tõmmati kolmandasse taevasse 2 Kr 12.
Ilm 12:5:"See laps haarati Jumala ja ta trooni juurde."
Neli korda esineb sõna kohtades, mil keegi tõmmati rahvahulgast
või mingist muust olukorrast üles.
Siin on iseloomustus ülesvõtmisest.
Ülesvõtmine tuleb hoiatuseta, see on kiire ja võimas.
Kui see tuleb, pole enam aega valmistuda.
Kui alles siis valmistud, jääd hiljaks. Pead olema valmis.
Salm 29. Ütlen taas, et ma ei taha teooriaid ümber lükata, kuid
kõik teooriad ei paista Piibliga kokku minevat.
Jeesus ütleb, et kohe peale ahistust tuleb Issand.
On ka selline teooria, et kirikust saab poliitiliselt nii tugev,
et see võtab maailma valitsuse alla, seab selle korda ja annab
siis tagasi Jeesusele, kui Tema tuleb.
Piibel seda ei räägi.
Jeesus tuleb kohe peale suurt ahistust.
Kui kirik võtab vastutuse maailma olukorrast enne Jeesuse tulekut,
oleks kirik vastutav ka suurest ahistusest.
Piiblis pole silpigi sellest, et
maailm oleks korrapärane, kui Jeesus tuleb.
Vastupidi, maailm saab olema halvimas võimalikus jamas.
Jeesus seab selle korda, mitte kirik!
"Ja siis saab nähtavaks Inimese Poja tunnustäht taevas.."
Ma ei tea, mis see on.
"siis halavad kõik maa suguvõsad.."
Sk 12 ütleb, että kõik Israeli suguharud kurvastavad,
kui nad näevad Messiast ja mõistavad, et nad lõid Tema risti.
Tundub, et kurbus levib üle kogu maailma.
Imeline mõelda Inimese Pojale, kes tuleb pilvedes, väes ning suures aus.
Lk 9:26 on üks minu lemmiksalmidest.
"Jah, kes iganes häbeneb mind ja minu sõnu, seda häbeneb ka Inimese Poeg,
kui ta tuleb oma kirkuses ning Isa ja pühade inglite kirkuses."
Jeesuse tulekus on kolmekordne kirkus:Tema, Isa ja inglite kirkus.
Js 24:"Siis on kuul häbi ja päike häbeneb, sest vägede Issand on kuningas
Siioni mäel ja Jeruusalemmas, ja tema vanemate ees paistab auhiilgus. "
Ma mõistan seda, võin peaaegu et näha seda.
Kirkus siiski ei kahjusta silmi.
Seda ma ootan, ehk teiegi.
Kui suren enne seda, äratatakse mind üles.
Kui elan, näen seda auhiilgust. Seda tasub oodata.
Kas võite öelda "Aamen"?!
Seda kogemust oodates tasub vastu pidada.
Kui kaotame visiooni selle kirkuse tulemisest,
satume lootusetusesse, kuna maailm läheb aina halvemas suunas.
Sünnitusvalud ei vähene, vaid võimenduvad.
Küsimus on selles, nagu ütlesin, kas tõesti tahate last saada?
See sõltub teist endist.
Salm 31: "Ja ta läkitab oma inglid suure pasunahäälega ja need
koguvad kokku tema valitud neljast tuulest, taeva ühest äärest teise ääreni."
Siin ei koguta kirikut, vaid neid, kes on maa peal alles ja
kes on Jumala valitud. Nad on alles jäänud,
kuna Ta on nad valinud. See pole osadele kerge,
kuid me pole päästetud selletõttu, et valisime Jeesuse,
vaid seetõttu, et Jeesus valis meid. Mõistate?
Jeesus ütles jüngritele:"Te pole valinud mind, vaid Mina olen valinud teid."
Kui Jumal on sinu valinud, pead sa Tema valikule
reageerima, kuid iial ei algatanud sina seda valikut.
Nii palju kui mina aru saan, ei tule lõpp enne, kui kõik valitud on koos.
Veel üks võimas salm. Hea, et jõudsime nii kaugele.
Järgmine kord võtame Mt 25. ptk läbi. Nüüd salmid 32-34:
"Ent viigipuust õppige võrdumit: kui selle okstele tärkavad noored võrsed
ja ajavad lehti, siis te tunnete ära, et suvi on lähedal.
Nõnda ka teie, kui te näete kõike seda, tundke ära, et tema on lähedal, ukse taga!
Tõesti, ma ütlen teile, see sugupõlv ei kao, kuni kõik see on sündinud."
Luukas laiendab seda võrdlust. LK 21:29
Ja ta rääkis neile võrdumi: "Vaadake viigipuud ja kõiki puid:"
Meie laiuskraadidel teame, et on neli aastaaega: kevad, suvi, sügis ja talv.
Osades maailma paikades pole aastaaegu.
Õpetasin 5 aastat Ida-Aafrikas aafriklasi.
Õpetasin neile seda salmi, kuid kõigepealt pidin rääkima,
et osades maades puud langetavad oma lehed, kuni pungade puhkemiseni.
Seletasin, et nii saab olema.
Osa aastast on puudel vaid raagus oksad.
Ma pole puude ekspert, kuid lehetud puud näevad sarnased välja.
Kui puudel hakkavad pungad avanema, oskan juba puuliike eristada.
Samamoodi on olukord rahvastega.
Rahvastes on kaua olnud vaid raagus oksad,
kuid nüüd on igal pool maailma rahvatsel hakanud kasvama lehed.
Jeesus ütles, et kõigepealt viigipuu, siis teise puud.
1948. aastal puhkes Israel-viigipuu õide.
Olin seal, kui see juhtus.
Nad said inglastest lahti, nagu muudki rahvused.
Nad ütlesid: "Me oleme oma riik.
Meil on oma ajalugu, kultuur ja keel.
Tahame ise oma maad valitseda."
Alates nendest aastatest on ainuüksi Aafrikas iseseisvunud üle 50 riigi.
Sama tendentsi võib näha ka Aasias ja mujal.
Mis neid maid motiveerib? Elasin aafriklastega koos
paar aastat enne nende maa iseseisvumist.
Nad ütlesid: "Me oleme oma riik, meil on oma kohalik keel,
räägime ka inglise keelt, kuid see pole meie keel.
Meil on pärimuslikud kombes ja oma riietusstiil.Tahame olla ise."
Mida see tähendab? Puud puhklevad lehtedesse.
See on juhtunud igal pool.
Kolonialism on nüüdseks paha sõna, kuid nii polnud 50 aastat tagasi.
Uus sõna on natsionalism või etnilisus, mis läheb Jeesuse jutuga kokku.
Millega? Puud puhkevad lehte.
Jeesus ütles, et kui näete puid lehte puhkemas, teate, mis toimub.
Kui näete seda juhtumas, ei pea pastorilt küsima, kuna ta
võib-olla ei oskagi õiget vastust anda.
Näed ja tead ise, et suvi on lähedal.
Näed ja tead, mõistad. et koloniaalriikide hääbumine ja
natsionalismi tõus on selged märgid lõpuaegadest.
puude lehte puhkemine pole veel lõppenud.
Kui me seda näeme, teame, et suvi on lähedal.
Ei pea teoloogidelt küsima, mis toimub.
Võib-olla nad ei oskakski õiget vastust anda.
Jeesus ütles, et näeme ja teame neid asju.
Tõlge: Lemme-Getter Bogatkin